दुई क्यानोइङ खेलाडीले चीनमा प्रतिस्पर्धा गर्ने
नेपालले चीनमा हुने नु चियाङ वाइल्डवाटर क्यानोइङ इन्टरनेसनल ओपनमा भाग लिने भएको छ ।
काठमाडौँ — नेपालले चीनमा हुने नु चियाङ वाइल्डवाटर क्यानोइङ इन्टरनेसनल ओपनमा भाग लिने भएको छ ।नु चियाङको स्वायत्त प्रान्त युन नानमा डिसेम्बर २६ देखि जनवरी १ सम्म हुने प्रतियोगितामा नेपाली खेलाडी विकास गुरुङ र गणेश गुरुङले प्रतिस्पर्धा गर्नेछन् ।उनीहरूसहित टोली नेता सूर्यप्रसाद जोशी र प्रशिक्षक युवराज अधिकारीलाई सोमबार नेपाल ओलम्पिक कमिटी (एनओसी) का अध्यक्ष जीवनराम श्रेष्ठले बिदाइ गरेका थिए । एनओसीका उपाध्यक्ष चतुरानन्द राजवैद्य, नेपाल र्‍याफ्टिङ एन्ड क्यानोइङ संघका अध्यक्ष राजीव श्रेष्ठ, नेपाल भारोत्तोलन संघका अध्यक्ष राम श्रेष्ठले टोलीलाई शुभकामना व्यक्त गरे ।